www.socialsecurity.gov

Dapat malaman ng Social Security sa lalong madaling 

panahon kapag ang isang tao ay binawian na ng 

buhay. Sa karamihan ng mga kaso, ang direktor mismo ng 

punerarya ang nag-uulat ng pagkamatay ng taong ito sa 

Social Security. Dapat mong ibigay ang numero ng Social 

Security ng namatay sa direktor ng punerarya upang 

magawa niya ang pag-uulat.

Ang ilan sa mga miyembro ng pamilya ng nasawi 

ay maaaring makatanggap ng mga benepisyo sa Social 

Security kung ang taong pumanaw ay nagtrabaho ng sapat 

na panahon sa ilalim ng Social Security. Makipagbigayalam ka sa Social Security sa lalong madaling panahon 

upang siguraduhin na matatanggap ng pamilya mo 

ang lahat ng mga benepisyo na maaaring nararapat 

sa kanila. Mangyaring basahin ng mabuti ang mga 

sumusunod na impormasyon upang malaman kung anong 

mga benepisyo ang maaaring makuha.

• Isang beses na pagbabayad ng $255 ang maaaring 

ibayad sa nabalo kung magkasama sila sa iisang 

bubong; o, kung hindi man nagsasama, ay tumatanggap 

ng ilang mga benepisyo ng Social Security sa talaan ng 

namatay. Kung walang naiwang asawa, ang kabayaran 

ay ibinibigay sa anak na may karapatang tumanggap 

ng mga benepisyo sa talaan ng namatay sa buwan ng 

kanyang kamatayan.

• Ang ilang mga miyembro ng pamilya ay maaaring 

maging may karapatang tumanggap ng mga 

buwanang benepisyo, kabilang ang:

— Nabalo na may edad na 60 taong gulang o mas 

matanda pa rito (edad na 50 taong gulang o mas 

matanda pa rito kung may kapansanan);

— Nabalong asawa sa anumang edad na nag-aalaga 

ng anak ng namatay na wala pa sa edad na 16 taong 

gulang o may kapansanan;

— Walang asawang anak ng namatay na:

o

 Mas bata pa sa edad na 18 taong gulang (o kaya sa 

edad na 18 o 19 taong gulang kung siya ay isang 

full-time na mag-aaral sa paaralang elementarya o 

sekundarya); o

o

 Sa edad na 18 taong gulang o mas matanda pa rito 

na may kapansanang nag-umpisa bago umabot ng 

edad na 22 taong gulang;

— Mga magulang na may edad na 62 taong gulang o mas 

matanda pa rito, na umaasa sa tulong ng namatay para 

sa kalahati man lamang ng kanilang suporta; at 

— Isang diborsiyadong/dang asawang nabalo, sa ilalim ng 

ilang mga katayuan.

Kung ang namayapa ay tumatanggap na ng mga 

benepisyo ng Social Security, dapat mong ibalik ang 

benepisyong natanggap niya sa buwan ng kanyang 

kamatayan o ano pa mang matatanggap niya sa susunod 

pang mga buwan. Halimbawa, kung namatay ang taong ito 

ng Hulyo, dapat mong ibalik ang benepisyong naipadala 

sa kanya ng Agosto. Kung ang mga benepisyo ay 

nabayaran na sa pamamagitan ng direct deposit, makipagalam sa bangko o sa iba pang institusyon ng pananalapi. 

Hilingin na ibalik sa Social Security ang anumang 

mga pondong natanggap sa buwan ng pagkamatay o 

nitong huli. Kung ang mga benepisyo ay binayaran sa 

pamamagitan ng tseke, huwag papapalitan ang anumang 

mga tsekeng natanggap sa buwan na kung kailan namatay 

ang taong ito o nitong huli. Ibalik ang mga tseke sa Social 

Security sa lalong madaling panahon.

Ganuon pa man, ang mga may karapatang miyembro 

ng pamilya ay maaaring tumanggap ng mga benepisyo 

sa pagkamatay sa buwan na kung kailan namatay ang 

beneficiary.

Pagkontak sa Social Security

Para sa mga karagdagang impormasyon at upang 

matagpuan ang aming mga publikasyon, bumisita sa 

aming website sa www.socialsecurity.gov o tumawag 

ng libre sa 1-800-772-1213 (para sa mga bingi o may 

kahirapan sa pandinig, tawagan ang aming TTY na 

numero sa 1-800-325-0778). Masasagot naming ang mga 

specific mong katanungan at makapag-bibigay kami ng 

impormasyon sa pamamagitan ng aming automated na 

serbisyo ng telepono 24 oras araw-araw.

Kung kailangan mo ng interpreter sa pag-aasikaso ng 

iyong Social Security, may nakalaan kaming serbisyo dito 

ng libre. Ang mga serbisyo ng interpreter ay makukuha 

kapag kinakausap kami sa telepono o sa tanggapan ng 

Social Security. Tumawag ng libre sa aming numero

1-800-772-1213, kung ang salita mo ay Tagalog, 

pindutin ang 1 at maghintay hanggang sumagot ang 

isang kinatawan. Ang Tagalog interpreter ay tatawagin 

para matulungan ka sa iyong tawag. Kung hindi matapos 

ang business mo sa telepono, ikukuha ka namin ng 

appointment para sa lokal na tanggapan ng Social Security 

at aayusin namin na may Tagalog interpreter sa oras ng 

iyong pag-bisita.

Itinuturing naming lihim ang lahat ng mga tawag. Nais 

din naming siguraduhin na maka-tatanggap ka ng wasto at 

magalang na serbisyo. Ito ang dahilan kung bakit mayroon 

kaming pangalawang kinatawan ng Social Security na 

nagmo-monitor ng ilang mga tawag sa telepono.

Paanong Makakatulong Ang Social Security

Sa Iyo Kapag Ang Miyembro Ng Pamilya Mo

Ay Binawian Na Ng Buhay

Social Security Administration

SSA Publication No. 05-10008-TL

How Social Security Can Help You When A

 Family Member Dies (Tagalog)

September 2004r